สรุปภาวะตลาดต่างประเทศ
สรุปภาวะตลาดต่างประเทศประจำวันที่ 27 มิ.ย. 2561
28 มิ.ย. 2561

ดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ (27 มิ.ย.) เนื่องจากนักลงทุนวิตกกังวลเกี่ยวกับความไม่แน่นอนของนโยบายการค้าที่สหรัฐจะนำมาบังคับใช้กับจีน หลังจากเจ้าหน้าที่สหรัฐได้ออกมาส่งสัญญาณที่สร้างความสับสนให้กับตลาด นอกจากนี้ ตลาดยังได้รับแรงกดดันจากการร่วงลงของกลุ่มเทคโนโลยีและกลุ่มการเงิน
ดัชนีเฉลี่ยอุตสาหกรรมดาวโจนส์ปิดที่ 24,117.59 จุด ร่วงลง 165.52 จุด หรือ -0.68% ขณะที่ดัชนี S&amp;P 500 ปิดที่ 2,699.63 จุด ลดลง 23.43 จุด หรือ -0.86% และดัชนี Nasdaq ปิดที่ 7,445.08 จุด ลดลง 116.54 จุด หรือ -1.54%
 
ตลาดหุ้นยุโรปปิดปรับตัวขึ้นเมื่อคืนนี้ (27 มิ.ย.) จากการที่นักลงทุนคาดหวังว่าประธานาธิบดีโดนัลด์ ทรัมป์ แห่งสหรัฐ จะผ่อนคลายข้อจำกัดในการลงทุนจากจีน นอกจากนี้ ตลาดยังได้รับปัจจัยบวกจากการพุ่งขึ้นของหุ้นกลุ่มพลังงาน หลังจากราคาน้ำมันดิบปรับตัวขึ้นเมื่อคืนนี้
ดัชนี Stoxx Europe 600 เพิ่มขึ้น 0.7% ปิดที่ 379.97 จุด
ดัชนี FTSE 100 ตลาดหุ้นลอนดอนปิดที่ 7,621.69 จุด เพิ่มขึ้น 83.77 จุด หรือ +1.11% ขณะที่ดัชนี CAC-40 ตลาดหุ้นฝรั่งเศสปิดที่ 5,327.20 จุด เพิ่มขึ้น 45.91 จุด หรือ +0.87% และดัชนี DAX ตลาดหุ้นเยอรมันปิดที่ 12,348.61 จุด เพิ่มขึ้น 114.27 จุด หรือ +0.93%
 
ตลาดหุ้นลอนดอนดีดตัวขึ้นเมื่อคืนนี้ (27 มิ.ย.) โดยได้แรงหนุนจากการที่นักลงทุนคาดหวังว่า คณะทำงานของประธานาธิบดีโดนัลด์ ทรัมป์ แห่งสหรัฐ จะผ่อนคลายข้อจำกัดในการลงทุนจากจีน นอกจากนี้ ตลาดยังได้รับปัจจัยบวกจากการพุ่งขึ้นของหุ้นกลุ่มพลังงาน หลังจากราคาน้ำมันดิบปรับตัวขึ้นเมื่อคืนนี้
ดัชนี FTSE 100 ตลาดหุ้นลอนดอนปิดที่ 7,621.69 จุด เพิ่มขึ้น 83.77 จุด +1.11%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 3% เมื่อคืนนี้ (27 มิ.ย.) หลังจากทางการสหรัฐเปิดเผยว่า สต็อกน้ำมันดิบปรับตัวลดลงมากกว่าตัวเลขคาดการณ์ในสัปดาห์ที่ผ่านมา นอกจากนี้ ตลาดยังได้รับแรงหนุนจากข่าวที่ว่า สหรัฐเรียกร้องให้ประเทศต่างๆ และบริษัทน้ำมัน ระงับการซื้อน้ำมันดิบจากอิหร่านภายในวันที่ 4 พ.ย. มิฉะนั้นจะถูกสหรัฐทำการคว่ำบาตร
สัญญาน้ำมันดิบ WTI ส่งมอบเดือนส.ค. พุ่งขึ้น 2.23 ดอลลาร์ หรือ 3.2% ปิดที่ 72.76 ดอลลาร์/บาร์เรล ซึ่งเป็นระดับสูงสุดนับตั้งแต่วันที่ 26 พ.ย. 2557
สัญญาน้ำมันดิบเบรนท์ส่งมอบเดือนส.ค. เพิ่มขึ้น 2.23 ดอลลาร์ หรือ 3.2% ปิดที่ 72.76 ดอลลาร์/บาร์เรล
 
สัญญาทองคำตลาดนิวยอร์กปิดลบติดต่อกันเป็นวันที่ 3 เมื่อคืนนี้ (27 มิ.ย.) เนื่องจากการแข็งค่าของสกุลเงินดอลลาร์ยังคงเป็นปัจจัยที่สร้างแรงกดดันต่อตลาดทองคำ
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 3.8 ดอลลาร์ หรือ 0.3% ปิดที่ 1,256.1   ดอลลาร์/ออนซ์
สัญญาโลหะเงินส่งมอบเดือนก.ค. ลดลง 9.9 เซนต์ หรือ 0.61% ปิดที่ 16.151 ดอลลาร์/ออนซ์
สัญญาพลาตินัมส่งมอบเดือนก.ค. ร่วงลง 13 ดอลลาร์ หรือ 1.49% ปิดที่ 858.3 ดอลลาร์/ออนซ์
สัญญาพัลลาเดียมส่งมอบเดือนก.ย. ดิ่งลง 10.80 ดอลลาร์ หรือ 1.1% ปิดที่ 943.90 ดอลลาร์/ออนซ์
 
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (27 มิ.ย.) หลังจากทางการสหรัฐเปิดเผยข้อมูลเศรษฐกิจที่สดใส ซึ่งรวมถึงยอดขาดดุลการค้าที่ปรับตัวลดลงในเดือนพ.ค. ขณะที่นักลงทุนจับตาทิศทางนโยบายการค้าของสหรัฐอย่างใกล้ชิด
ดอลลาร์แข็งค่าขึ้นเมื่อเทียบกับเงินเยน ที่ระดับ 110.20 เยน จากระดับ 110.08 เยน และแข็งค่าเมื่อเทียบกับฟรังก์สวิส ที่ระดับ  0.9969 ฟรังก์ จากระดับ 0.9912 ฟรังก์
ยูโรอ่อนค่าลงเมื่อเทียบกับดอลลาร์ ที่ระดับ 1.1557 ดอลลาร์ จากระดับ 1.1647 ดอลลาร์ ขณะที่เงินปอนด์อ่อนค่าลงแตะระดับ 1.3129 ดอลลาร์ จากระดับ 1.3227 ดอลลาร์ และดอลลาร์ออสเตรเลียอ่อนค่าลงแตะระดับ 0.7353 ดอลลาร์สหรัฐ จากระดับ 0.7391 ดอลลาร์สหรัฐ
 